Ko savivaldybės (savivaldybių atstovai) tikisi iš NVO kaip iš patikimo partnerio:
· Bendro tikslų matymo, susikalbėjimo – kad vienodai matytų poreikį ir jį atlieptų (nenori, kad organizacijos tiesiog veiktų, teiktų paslaugas tik pagal savo org. tikslus ar tik savo esamiems klientams, neatliepdamos specifinių savivaldybės lūkesčių, prašomo kiek kitokio ar platesnio poveikio). 
· Pasitikėjimo - svarbu abipusis, ir ne tik, kad savivaldybė pasitikėtų NVO, bet kad ir NVO pasitikėtų savivaldybe, matytų joje partnerį, ateitų tartis, ieškoti išeičių, kai reikia, galėtų būti atvira apie iššūkius, su kuriais susiduria. 
· Atvirumo, tarimosi – iškart, kai problema iškyla (bendradarbiaujant, įgyvendinant projektus), o ne po to, kai problema jau tapusi dar didesne ir kompleksiškesne. 
· Susitarimų laikymosi 
· Įgyvendinant paslaugas – tikisi lankstumo. 
· Žmogiškųjų išteklių ir darbuotojų kompetencijų – tikisi, kad NVO turės žmogiškųjų ištekių ir kompetencijų įgyvendinti užduotis, projektus, teikti paslaugas. Žmonių kompetencijos lemia ir valdymą, ir skaidrumo užtikrinimą, ir pasitikėjimą.
· Tikisi (investicijos į) darbuotojų kvalifikacijos tobulinimą, mokymą (pvz., socialinių darbuotojų nuolatinis tobulinimasis įvardinamas kaip labai svarbus).
· Tvarumo, stabilumo. Bijo, kad organizacija nebus tvari, neįgyvendins projekto, pvz., numatyto visus 2-3 metus, subyrės anksčiau dėl finansinių problemų, nepadengtų adekvačiai administracinių išlaidų, „darbo iš idėjos“. Pripažįsta ir objektyviai matomą nepakankamą NVO finansavimą, sudėtingumą NVO pasidengti administracinius išteklius. 
· Kad aiškiai viešintų, jei NVO veiklą remia savivaldybė – kad kuo daugiau žmonių žinotų, kokiomis lėšomis vykdoma veikla ir atitinkamai neatrodytų, jog NVO „kalnus verčia“, o savivaldybė tik „kavutę perka“. [nuoskauda? sako, jog tai kuria pasitikėjimą]

Labiausiai pasitikima ilgametėmis, „patikrintomis“ partnerystėmis, „užsiaugintomis“ NVO. 
NVO padeda atskleisti tikslinės grupės poreikius – mokosi iš jų. 
Žmogiškųjų išteklių, patikimumo, lankstumo privalumai – su kaina, reikalingas ir atitinkamas finansavimas. 

Kokie kriterijai svarbūs vertinant NVO patikimumą? Ypač dar nesutiktų, naujų, nepažįstamų organizacijų patikimumą?
· nr. 1 – kiek laikomasi turimų sutartinių įsipareigojimų, jau skirto finansavimo, kiek teisingai, laiku už jį atsiskaitoma. Svarbus išankstinių įsipareigojimų laikymasis.
· Patirtis. Ir su naujais - stebi pirmojo bendro projekto patirtis – skiria didesnį dėmesį projekto metu, patikrų metu, stengiasi palaikyti nuolatinį kontaktą, pasiklausinėja detaliau paslaugas gaunančių klientų – nes rūpi teikiamų soc. paslaugų kokybė. Geros patirtys veda prie ilgalaikių partnerysčių, o blogos – tiesiog sulaukia tų metų projektų užbaigimo ir tiek. 
· Vertina organizacijos įdirbį, sukauptą patirtį (portfolio). 
· Kiek tikslai įgyvendinami organizacijos.
· Patikimumas – per darbą, vertybių laikymąsi. Patikima organizacija ta, kuri žino, dėl ko įsisteigė (tuomet ir eis, ir dirbs viena kryptimi). 
· Tačiau iš kitos pusės - svarbu, kad „paklausa atitiktų pasiūlą“. Svarbu, kiek organizacija turi įdirbio ir/ar gali užtikrinti ilgalaikę perspektyvą aktualiose savivaldybei sferose, kiek sprendžia opią savivaldybei problemą, šiandieninę situaciją. 
· Vertina ataskaitas – kiek NVO atskaitinga, ar viskas pateikta, laiku. Finansinė atskaitomybė svarbi -  VMI, registrų centro teikiami duomenys. 
· Kredito istorija, koks nustatytas organizacijai lygis. 
· Kaip rajono bendruomenė mato šią organizaciją, jos kuriamą pridėtinę vertę, kiek šia NVO pasitiki. 
· „Žmogiškasis faktorius“ – kas ką girdėjo ar matė. Jei ne apie organizaciją, tai apie jos vadovą ar jo komandą – ką jie anksčiau veikę. 
· Iš gyvo pokalbio įvertina – kaip supranta savo darbą, misiją, kaip įsivaizduoja savo vietą paslaugų teikime, įsiliejimą. 
· Kiek matoma veikla - viešas skaitmeninis pėdsakas soc. tinkluose ir bendrai internete, paieškos sistemos rezultatai. Pripažįstama, kad gal ne visos NVO spėja per kasdienius darbus ir menką apmokėjimą, pajėgumų ir žmonių trūkumą sudėti informaciją į socialinius tinklus. 
· Kaip, remiantis ankstesniu bendradarbiavimu, reaguoja į organizacines ar projekto krizes – ar kreipiasi į savivaldybę, sprendžia kartu. 
· Kanalai, kuriais renkama info. 
· Ieško informacijos apie naujas internete, „pasigūglina“. 
· Per soc. tinkus paklausti ir apsiklausti. 
· Iš kitų savivaldybės skyrių, jų patirčių – galbūt turėjo.
· Pokalbio metu (pvz., atėjus naujam lyderiui į jau pažįstamą organizaciją) – sužinojus apie jo tikslus, organizacijos viziją. 

Kontekstas, įvardintas kaip reikšmingas kalbant apie skaidrumo standartą: 
· Sektorius pavargęs, susiduria su žmogiškųjų išteklių problemomis (stoka (problemos pritraukiant) ar kaita). Tai problema, nes reik nuolat iš naujo kurti ryšį (savivaldybei kaip partneriui).
· Trūksta organizacijoms paramos jų administravimo aparatui – gauna lėšas tik veikloms, o pačių administracinių išlaidų neturi iš kur pasidengti, tai lemia, kad organizacijoms iškyla „subyrėjimo“ rizika. 
· Augančios savivaldybės pastebi, kad su naujais imigruojančiais iš didžiųjų miestų gyventojais kuriasi ir naujos idėjos, iniciatyvos bei organizacijos, kuriančios konkurenciją senosioms (traktuojama labiau kaip „sveika konkurencija“). 
· Naujos, ką tik įsiregistravę organizacijos turi nepamatuotus lūkesčius – ateina į savivaldybę ir prašo, reikalauja lėšų tiesiog egzistavimui. Reikia laiko, kol išmoksta, supranta, kaip bendradarbiauti. 
· Nėra arba labai silpnos jungtys tarp NVO, tarpusavio bendradarbiavimas tiek savivaldybėje, tiek tarp savivaldybių. Reiktų, kad bendrautų ir bendradarbiautų ne tik su savivaldybe bet ir vieni su kitais – reiktų stiprinti tinklaveiką. 


Kaip traktuotų NVO skaidrumo standartą? Kaip jis galėtų padėti stiprinant NVO įvaizdį savivaldybės kaip partnerių akyse? 
· Kaip dar vienas ženkliukas į NVO porfolio, kuris padėtų atskirti nuo kitų VšĮ ar asociacijų (kaip jau veikianti NVO žyma). Signalizuotų, kad NVO veikia skaidriai, skaidriai užtikrina lėšų įsisavinimą ir pan.
· Atitikimas standartui būtų ženklas, kad NVO nusiteikusi rimtam darbui, nori būti priimta kaip partneris.
· [bendras sutarimas] Jei šio standarto būtų reikalaujama, tai privalo kartu būti numatytas ir finansinis šaltinis organizacijoms atitinkamai patobulėti administracijoje, jos gebėjimuose (dažnai tai nepakankamai finansuojama sritis). Taip pat tai neturi būti administracinė našta. Ypač mažosioms, bendruomeninėms, specifinių profesionalių veiklų neteikiančioms (pvz., psichologinės pagalbos) organizacijoms – neišgąsdinti jų, nepriversti atsitraukti baiminantis „vėlimosi į biurokratinę mašiną“.
· Traktuotų kaip tam tikras įsivertinimo gaires pačioms NVO. Geras įrankis pačioms NVO aiškiau įsivertinti, susistrateguoti, kur jos stiprios, o kur dar reikia pasitempti. Būtų pagrindas geresniam susikalbėjimui, pačių NVO suvokimui, ko iš jų tikimasi. Nes reputacijos svarbą suvokia visi. Ypač naudinga būtų kaip gairės naujoms organizacijoms – tam tikras sąvadas, ką sėkminga organizacija turėtų daryti. Pagalbos įrankis NVO auginant save. 
· Svarbiausia, kad jis remtųsi konkrečiais, aiškiais, visiems suprantamais kiekybiniais ir/ar kokybiniais rodikliais. 
· NVO skaidrumo standartą kaip tam tikras strategines gaires galėtų naudoti ir savivaldybės, stiprindamos savo NVO – matydamos, ko šioms dar trūksta, kad atitiktų ir atitinkamai padėdamos. Galėtų ir NVO skėčiai atitinkamai pagal standarto gaires savo narius stiprinti. 
· Svarbu nenugąsdinti, įvesti pamažu, daug komunikuoti apie NVO skaidrumo standartą, duoti laiko organizacijoms jį atitikti. 

! Pasiūlyta, jog soc. paslaugų standartas, diegiamas savivaldybėse, galėtų būti kaip pavyzdys. 

Ko dar savivaldybių atstovams norėtųsi iš NVO?
· Inovatyvumo, šviežių vėjų.
· Atvirumo – kad plačiau išeitų NVO, neapsiribotų tik savo siaura sritimi.  
· Daugiau NVO tarpusavio susitelkimo, tarpusavio palaikymo, skėčių, tinklaveikos. Susipažinimo ir susitikimo. Gerai veikiantys skėčiai atitinkamai galėtų padėti savo nariams, pastiprintų juos pagal NVO skaidrumo standartą. 
· Daugiau viešumo, matomumo – „gerosios reklamos“, kad matytųsi NVO kuriama vertė. Tai padėtų ir bendradarbiauti, kurti tinklus. 
· Apskritai - labiau kelti reikalavimus ne NVO, o pačioms savivaldybėms, kaip sustiprinti, palaikyti, padėti NVO. 

Ir su ilgametėmis partnerėmis būna, kad per skubą apleisti lieka darbai. Reikia nuolat pasitikėti, bet patikrinti. 
Savivaldybės susiduria su NVO, kurių vienos stiprios, kitos silpnesnės įgyvendinamoje veikloje. Stiprūs apibūdinami ir kaip mokantys pagudrauti, ypač finansavimo priemonėse, geriau paskaičiuojantys ir apskaičiuojantys, bet ir norintys daugiau, ir painicijuojantys pokytį savivaldybėje. „Pagudravimas“ – irgi, vertinamas dviprasmiškai – mano, jog iš to, kad apie savo klientą ir kokybiškesnį paslaugos užtikrinimą jam galvoja. O nauji ir nepakankamai stiprūs apibūdinami kaip imantys ką gauna ir tiesiog darantys – juos reikia atidžiau stebėti. 
